Pete Buttigieg

Polaiteoir Meiriceánach is ea Peter Paul Montgomery Buttigieg (foghraíocht: (IPA) /ˈbuːtɪdʒədʒ/; (go neamhfhoirmeálta) BÚT-i-deid; a rugadh ar 19 Eanáir 1982). Rugadh é in South Bend, Indiana, cathair a bhfuil sé ina mhéara uirthi ón mbliain 2012 i leith. 

Bhain Buttigieg céim bhaitsiléara amach ó Harvard College agus iarchéim ó Pembroke College, Ollscoil Oxford, ar Scoláireacht Rhodes. Sna blianta 2007–2010, d'oibrigh sé do McKinsey and Company, comhlacht comhairleach. Ó 2009 go 2017, d'fhreastail Buttigieg mar oifigeach eolais i gCúltaca Chabhlach na Stát Aontaithe, ag baint amach an teideail leifteanant agus ag caitheamh ama san Afganastáin sa bhliain 2014. Toghadh 
Buttigieg mar mhéara ar South Bend i 2011 agus atoghadh é i 2015. Rinne Buttigieg feachtas d'oifig Císteoir Stát Indiana i 2010 agus do Chathaoirleach Choiste Náisiúnta an Pháirtí Daonlathach i 2017, ach theip air sa dá iarracht. 

Ar 14 Aibreán 2019, d'fhógair Buttigieg go raibh sé ar lorg ainmniúchán an Pháirtí Dhaonlathaigh d'uachtaránacht na Stát Aontaithe sa bhliain 2020. 

Naisc sheachtracha




Catagóir:Daoine a rugadh i 1982
Catagóir:Daoine beo
Catagóir:Airí Rialtais na Stát Aontaithe
Catagóir:Alumni Ollscoil Harvard
Catagóir:Alumni Ollscoil Oxford
Catagóir:Cogadh na hAfganastáine (2001 - 2021)
Catagóir:Daoine Meiriceánacha de bhunadh na hEorpa
Catagóir:Daonlathaigh na Stát Aontaithe
Catagóir:Fir aeracha
Catagóir:Méaraí
Catagóir:Pearsanra míleata Meiriceánach
Catagóir:Polaiteoirí Meiriceánacha an 21ú haois
Catagóir:Protastúnaigh
Catagóir:Scríbhneoirí Meiriceánacha